43. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ, ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ Αριθ. 3427.10/03/96 της 23/29 Αυγ. 1996 (ΦΕΚ Β΄774) Καθορισμός τρόπου είσπραξης και απόδοσης του Μ.Τ.Ν. πόρου του, όπως ορίζεται στο Νόμ. 2399/96 που υπολογίζεται σε ποσοστό 2%, σε λιμενικά – φαρικά τέλη δικαιώματα. Έχοντας υπόψη: 1.Τις διατάξεις του Νόμ. 5481/1932 (ΦΕΚ 430) όπως ισχύει σήμερα μετά την Κωδικοποίησή του με το Π.Δ/γμα της 21/31 Οκτ. 1932 (ΦΕΚ Α΄387) «Περί Κωδικοποιήσεως Νόμων» «Περί Μετοχικού Ταμείου Πολεμικού Ναυτικού». 2.Τις διατάξεις του Β.Δ/τος της 14/19 του 1939 (ΦΕΚ 24Α) Περί Κωδικοποιήσεως των περί Λιμενικών Ταμείων κειμένων διατάξεων όπως έχουν τροποποιηθεί και συμπληρωθεί ισχύουν σήμερα. 3.Τις διατάξεις του άρθρ. 4 παρ. 13(14) του Α.Ν. 1559/50 (ΦΕΚ 252 Α ) «Περί ΟΛΠ όπως κυρώθηκε και τροποποιήθηκε με τους Νόμ. 1630/51 (ΦΕΚ 8 Α ) και Νόμ. 1220/1981 (ΦΕΚ 269 Α ) και ισχύει σήμερα και του Κανονισμού και τιμολογίων του Οργανισμού Λιμένα Πειραιά (ΟΛΠ) «όπως ισχύουν κάθε φορά». 4.Τις διατάξεις του Π.Δ. 519/1976 (ΦΕΚ 186Α) Περί των καταβαλλομένων υπό πλοίων Φαρικών Τελών όπως τροποποιήθηκαν και συμπληρώθηκαν και ισχύουν σήμερα. 5.Τις διατάξεις του Π.Δ. 649/1977 «Περί μεταφοράς αρμοδιοτήτων στο Υπουργείο Δημοσίων Έργων κ.λπ.» (ΦΕΚ 212 Α). 6.Τις διατάξεις του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 187 Α). 7.Τις διατάξεις του Π.Δ. 79/88 «Περιορισμός συναρμοδιότητας του Υπουργείου Εθνικής Οικονομίας κατά την έκδοση Διοικητικών Πράξεων» (ΦΕΚ 36 Α). 8.Την παρ. 3 και 4 της αριθ. 3422.27/3/94/12.10. 94 Κ.Υ. Απόφασης των Υπουργών Οικονομικών και Εμπορικής Ναυτιλίας (ΦΕΚ 796 Β), όπως ισχύει σήμερα. 9.Την αριθ. 3422.27/02/96/12.1.96 ΚΥΑ Υπουργών Οικονομικών και Εμπορικής Ναυτιλίας, (ΦΕΚ 37 Β΄), «Αναπροσαρμογή δικαιωμάτων Λιμενικών Ταμείων». 10.Την αριθ. 20341/7.3.96 απόφαση Υπουργού Εθν. Άμυνας «ανάθεση αρμοδιοτήτων Υπουργού Εθνικής  Άμυνας στον Υφυπουργό Εθνικής Άμυνας» (ΦΕΚ 164 Β΄). 11.Την αριθ. 3422.27/26/96/30.4.1996 ΚΥΑ Υπουργών Οικονομικών και Εμπορικής Ναυτιλίας (ΦΕΚ 326 Β΄). 12.Τις διατάξεις της παρ. 16 του άρθρ. 6 του Νόμ. 2399/96 (ΦΕΚ 90 Α΄) «Υλοποίηση της Εισοδηματικής Πολιτικής έτους 1996 για μισθούς συντάξεις και άλλες διατάξεις». 13.Ότι από τις διατάξεις της απόφασης αυτής που δεν έχει αναδρομική ισχύ δεν προκαλείται δαπάνη σε βάρος του Κρατικού Προϋπολογισμού και των Προϋπολογισμών των ΝΠΔΔ (Λιμενικών Ταμείων) και αποφασίζουμε: 1.«α) Η αρμόδια Λιμενική Αρχή κατά την είσπραξη των πάσης φύσεως Λιμενικών Τελών και δικαιωμάτων προσόρμισης - παραβολής - πρυμνοδέτησης - ελλιμενισμού και παροπλισμού εντός ζωνών λιμένων που βαρύνουν τα πλοία και πλωτά ναυπηγήματα σύμφωνα με τις κείμενες διατάξεις θα παρακρατεί το αναλογούν ποσοστό υπέρ Μετοχικού Ταμείου Ναυτικού το οποίο και θα αποδίδει απευθείας στο ΜΤΝ, στον δε αρμόδιο φορέα θα αποδίδει κανονικά το υπόλοιπο ποσό που αναλογεί σύμφωνα με τα ισχύοντα. β) Οι υπόχρεοι απόδοσης του ειδικού τέλους επί των επιβατών και τέλους διέλευσης οχημάτων σύμφωνα με το άρθρο 6 παραγρ. 4 του Ν.2399/96 (ΦΕΚ 90Α/96), θα αφαιρούν το αναλογούν ποσοστό υπέρ ΜΤΝ και θα το αποδίδουν απ΄ ευθείας στην αρμόδια Λιμενική Αρχή, η οποία και θα το αποδίδει εν συνεχεία στο ΜΤΝ, το δε υπόλοιπο ποσό που αναλογεί θα αποδίδεται από τούς παραπάνω υπόχρεους στους αρμόδιους φορείς σύμφωνα με τα ισχύοντα. γ) Οι παραβάτες της ανωτέρου παραγράφου τιμωρούνται με τις ποινές που προβλέπονται από το άρθρο 2 παραγρ. 7 του Ν.2575/98/(ΦΕΚ 23Α/98).» Το μέσα σε «» εδάφ. αντικαταστάθηκαν ως άνω από την παρ. 1 της αριθ. 1329.1/12/02/1421 Μαΐου 2002 (ΦΕΚ Β΄627) Αποφ. Υπ. Οικ. και Οικονομικών - Εθν. Ναυτ. 2.Ειδικά η απόδοση του εκ ποσοστού 2% που έχει ορισθεί με τη διάταξη της παρ. 15β του άρθρ. 6 του Νόμ. 2399/1996 υπέρ του ΜΤΝ δικαιώματος επί των εισπράξεων των Φαρικών Τελών του Π.Δ. 519/1976 (ΦΕΚ 186 Α) όπως ισχύουν κάθε φορά, τα οποία βεβαιώνονται από τις Λιμενικές και εισπράττονται από τις Τελωνειακές Αρχές ως έσοδο του Δημοσίου, θα ενεργείται από την αρμόδια Διεύθυνση (24 η  Λογ. Δημοσίου) του Γενικού Λογιστηρίου του Κράτους ανά τρίμηνο με βάση τα στοιχεία είσπραξης που περιέρχονται σ΄ αυτή, με έγγραφη ενημέρωση και της αρμόδιας Δ/νσης Λιμένων και Λιμενικών Έργων του ΥΕΝ. (Αντί για τη σελ. 632,07) Σελ. 632,07(α) Τεύχος      Σελ.       Μετοχικό Ταμείο Π.Ν. 37.Θ.α.43 Για την ως άνω απόδοση θα εκδίδεται χρηματικό ένταλμα από την υπηρεσία Δημοσιονομικού Ελέγχου του ΥΕΝ σε βάρος των πιστώσεων του προϋπολογισμού του ως άνω Υπουργείου σε Κ. Α. Εξόδου της Κατηγορίας Αποδόσεων σε Ταμεία Κοινωνικής Ασφάλισης. Από τα αποδιδόμενα στο Μ.Τ.Ν. ποσά, παρακρατείται κατά το χρόνο της απόδοσής τους ποσοστό είσπραξης όπως προβλέπεται από τις σχετικές διατάξεις του Π.Δ. 695/79 και της 2024387/2870/0022/5.4.90 απόφασης του Υπουργού Οικονομικών, που κυρώθηκε με το άρθρ. 24 του Νόμ. 1884/1990. 3.Στο τέλος κάθε ημερολογιακού έτους απολογιστικά κάθε Λιμενικό Ταμείο θα στέλνει στο Μ.Τ.Ν. κατάσταση με την οποία θα γίνεται γνωστό το ποσό που εισπράχθηκε συνολικά κατά κατηγορίες από τα τέλη και δικαιώματά του και το ποσό που συνολικά αναλογεί στο Μ.Τ.Ν. κατά περίπτωση από το ποσοστό 2% του Νόμ. 2399/96 και έχει αποδοθεί από τους υπόχρεους ή οφείλεται. 4.Οι τραπεζικοί λογαριασμοί στους οποίους θα κατατίθενται τα υπέρ του Μ.Τ.Ν. αναλογούντα ποσά από τα τέλη και δικαιώματα των Λιμενικών Ταμείων και τα Φαρικά Τέλη, ο τύπος των αποδεικτικών κατάθεσης καθώς και τυχόν άλλες λεπτομέρειες επί της διαδικασίας κατάθεσης – είσπραξης των ποσών θα καθορισθούν από το ΜΤΝ. 5.Το ΜΤΝ θα ενημερώνεται σχετικά σε περίπτωση βεβαιωθέντων και μη εισπραχθέντων τελών και δικαιωμάτων των Λιμενικών Ταμείων καθώς και για την περίπτωση αναγκαστικής είσπραξης.